S-346/2020

Dómur

Mál þetta, sem dómtekið var 11. júní, er höfðað með tveimur ákærum lögreglustjórans á Suðurnesjum á hendur H-kk-þgf I-kk-þgf, kt. 0000000000, […] . Fyrri ákæra er gefin út 3. febrúar 2020 og er fyrir „ eftirtalin brot gegn almennum hegningarlögum og lögum um ávana og fíkniefni:

I. (00820198347)

Fyrir fíkniefnabrot, með því að hafa, laugardaginn 1. júní 2019, haft í vörslum sínum 0,51 grömm af hassi og 0,20 grömm af tóbaksblönduðum kannabisefnum en lögregla fann fíkniefnin og haldlagði við húsleit á dvalarstað ákærða á Base Hótel, herbergi 611, að Valhallarbraut 756, Reykjanesbæ.

Telst þessi háttsemi varða við 2., sbr. 5. og 6. gr. laga um ávana og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

II. (00820199465)

Fyrir eignaspjöll, með því að hafa, mánudaginn 24. júní 2019, inni á salerni […]

, tekið upp ruslatunnu sem þar var og kastað henni í spegil sem festur var á vegg salernisins, með þeim afleiðingum að spegillinn og ruslatunnuna brotnuðu.

Telst þessi háttsemi varða 1. mgr. 257. gr. almennra hegningarlaga nr. 19/1940.

III. (008201910431)

Fyrir þjófnað, með því að hafa, laugardaginn 13. júlí 2019, spennt upp gluggafag á glugga apóteksins […]

, farið í gegnum gluggann og inní húsnæði og tekið þaðan ófrjálsri hendi 54 pakkningar af ofvirkni , geð og verkjalyfjum allt að verðmæti kr.

244.769, .

Telst brot þetta varða við 1. mgr. 244. gr. almennra hegningarlaga nr. 19/1940.

IV. (008201910526)

Fyrir þjófnað, með því að hafa, laugardaginn 16. júlí 2019, brotið rúðu í anddyri apóteksins […]

, farið í gegnum gluggann og inní húsnæði og tekið þaðan ófrjálsri hendi

17 pakkningar af ofvirkni

, geð og verkjalyfjum að verðmæti 53.235, .

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þá er einnig krafist upptöku á 0,51 gramm af hassi og 0,21 gramm af tóbaksblönduð kannabisefnum sem lögregla lagði hald á (sbr. ákærulið nr. I.), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Auk þess er krafist upptöku á Etz camoflage skóm með hvítum botni stærð 41, [...], North pike ljósrauðri íþróttatösku, Versace Parfum íþróttatösku, hamri, bláum vinnuhönskum, grárri derhúfu og LED ennisljósi sem lögregla [lagði] hald á (sbr. ákæruliði nr. III. og IV.), með vísan til 1. tl. 1. mgr. 69. gr. a almennra hegningarlaga nr. 19/1940.“

Síðari ákæra er gefin út 17. febrúar 2020 og er annars vegar „fyrir eignaspjöll með því að hafa, laugardaginn 20. október 2018, fyrir, […]

, tekið upp og kastað útihúsgögnum í eigu [...]

, kt.

000000

0000

, með þeim afleiðingum að borðplötur að verðmæti kr. 55.000, eyðilögðust.

Telst þessi háttsemi varða við 1. mgr. 257. gr. almennra hegningarlaga nr. 19/1940.“ Þá er ákærða gefið að sök í ákærunni „fíkniefnalagabrot, með því að hafa, fimmtudaginn 6. febrúar 2020, að […]

, haft í vörslum sínum 1,41 gramm að amfetamíni sem ákærði framvísaði og lögregla haldlagði í kjölfar afskipta lögreglu af ákærða.

Telst þessi háttsemi varða við 2., sbr. 5. og 6. gr. laga um ávana og fíkniefni nr. 65/1985 og lög nr. 68/2001 og reglugerð nr. 233/2001, um ávana og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002. Þess er krafist að ákærði verði dæmdur til refsingar og til greiðslu alls sakarkostnaðar. Þá er einnig krafist upptöku á 1,41 gammi af amfetamíni sem lögregla lagði hald á [...] samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Málin voru sameinuð. Í upphafi var ákærða í síðari ákærðu einnig gefinn að sök nytjastuldur en undir rekstri málsins féll ákæruvaldið frá því ákæruatriði. Ákærði játar sök samkvæmt ákærum. Með játningu sinni sem fær stoð í gögnum málsins telst ákærði sannur að sök og hefur unnið sér til refsingar en háttsemi hans er rétt færð til refsiákvæða í ákærum.

Sakaferill ákærða er samkvæmt sakavottorði sá að í september 2011 voru honum ákveðin viðurlög, 540.000 króna sekt, fyrir brot gegn 1. sbr. 2. mgr. 45. gr. a þág. umferðarlaga, 1. mgr. 48. gr. sömu laga, en ákærði var ekki með ökuskírteini meðferðis, og fíkniefnalagabrot, og var ákærði jafnframt sviptur ökurétti í tvö ár. Í október 2013 voru honum ákveðin viðurlög, 294.000 króna sekt fyrir brot gegn 1. sbr. 2. mgr. 45. gr. a þág. umferðarlaga, 1. mgr. 48. gr. sömu laga, en ákærði ók sviptur ökurétti, og fíkniefnalagabrot. Var ákærði jafnframt sviptur ökurétti í tvö ár. Í júlí 2015 var ákærði dæmdur í eins mánaðar fangelsi fyrir brot gegn 1. sbr. 3. mgr. 45. gr. þág. umferðarlaga, 1. sbr. 2. mgr. 45. gr. a sömu laga og 1. mgr. 48. gr. laganna, en ákærði ók sviptur ökurétti. Var ákærði jafnframt sviptur ökurétti ævilangt. Í febrúar 2016 var ákærði dæmdur til greiðslu 54.000 króna sektar fyrir fíkniefnalagabrot. Þá var ákærði í júlí 2017 dæmdur í eins mánaðar fangelsi fyrir brot gegn 2. sbr. 4. mgr. 37. gr. og 1. mgr. 48. gr. þág. umferðarlaga en ákærði ók sviptur ökurétti. Í maí 2018 var ákærði dæmdur í sex mánaða fangelsi fyrir þjófnað, þjófnaðartilraun, umferðarlagabrot og fíkniefnalagabrot. Var refsing vegna hluta brotanna ákveðin sem hegningarauki. Loks var ákærði hinn 7. maí 2019 dæmdur í fimm mánaða fangelsi fyrir þjófnað og fíkniefnalagabrot. Var refsing vegna hluta brotanna ákveðin sem hegningarauki. Eignaspjöll þau, sem ákærði er sakfelldur fyrir samkvæmt síðari ákæru, framdi hann fyrir uppkvaðningu dómsins 7. maí 2019 en dómurinn mun hafa verið birtur 22. maí 2019 og vegna þessa ákæruatriðis verður ákærða ákveðinn hegningarauki. Samkvæmt gögnum málsins vísaði ákærði lögreglu á þýfi samkvæmt III. ákærulið fyrri ákæru og komst það þannig til skila. Fyrir dómi kvaðst ákærði vera að taka sig á og hefði hann náð að vera allsgáður nú um allnokkurn tíma. Sækjandi staðfesti fyrir dómi að lögregla hefði ekki frekari mál til meðferðar á hendur ákærða. Þykir mega miða við að ákærði reyni í alvöru að snúa við blaðinu. Þegar á allt framanritað og játningu ákærða er horft verður refsing hans vegna þeirra brota sem hann er nú sakfelldur fyrir ákveðin fangelsi í fjóra mánuði sem ekki er unnt að binda skilorði.

Ekki þykja efni til að gera upptæka skó sem ákæruvaldið krefst að verði gerðir upptækir en að öðru leyti verða upptökukröfur teknar til greina. Við útgáfu ákæru var einnig gerð krafa um upptöku á húfu, vindjakka og buxum en ákæruvaldið féll frá þeirri kröfu undir rekstri málsins. Ákærða verður gert að greiða þóknun verjanda síns fyrir dómi og á rannsóknarstigi, S-kk-ef F-kk-ef S-kk-ef, 441.595 krónur með virðisaukaskatti, en gögn málsins greina ekki frá öðrum sakarkostnaði sem fallið hafi til. Af hálfu ákæruvaldsins fór Á-kk-nf J-kk-nf saksóknarfulltrúi með málið. Þ-kk-nf D-kk-nf kveður upp dóm þennan.

D Ó M S O R Ð

Ákærði, H-kk-nf I-kk-nf, sæti fangelsi í fjóra mánuði.

Upptæk eru gerð 1,41 gramm af amfetamíni, North pike íþróttataska, Versace Parfum íþróttataska, hamar, bláir vinnuhanzkar, grá derhúfa og LED ennisljós sem lögregla lagði hald á við rannsókn málsins. Hafnað er kröfu um upptöku á skóm.

Ákærði greiði 441.595 króna þóknun verjanda síns, S-kk-ef F-kk-ef S-kk-ef lögmanns.

Þ-kk-nf D-kk-nf

Ekki þykja efni til að gera upptæka skó sem ákæruvaldið krefst að verði gerðir upptækir en að öðru leyti verða upptökukröfur teknar til greina. Við útgáfu ákæru var einnig gerð krafa um upptöku á húfu, vindjakka og buxum en ákæruvaldið féll frá þeirri kröfu undir rekstri málsins. Ákærða verður gert að greiða þóknun verjanda síns fyrir dómi og á rannsóknarstigi, S-kk-ef F-kk-ef S-kk-ef, 441.595 krónur með virðisaukaskatti, en gögn málsins greina ekki frá öðrum sakarkostnaði sem fallið hafi til. Af hálfu ákæruvaldsins fór Á-kk-nf J-kk-nf saksóknarfulltrúi með málið. Þ-kk-nf D-kk-nf kveður upp dóm þennan.

D Ó M S O R Ð

Ákærði, H-kk-nf I-kk-nf, sæti fangelsi í fjóra mánuði.

Upptæk eru gerð 1,41 gramm af amfetamíni, North pike íþróttataska, Versace Parfum íþróttataska, hamar, bláir vinnuhanzkar, grá derhúfa og LED ennisljós sem lögregla lagði hald á við rannsókn málsins. Hafnað er kröfu um upptöku á skóm.

Ákærði greiði 441.595 króna þóknun verjanda síns, S-kk-ef F-kk-ef S-kk-ef lögmanns.

Þ-kk-nf D-kk-nf